Werk kwyt ná sy vir Trump die vinger wys | Maroela Media
Werk kwyt ná sy vir Trump die vinger wys
Briskman het die foto intussen haar profielfoto op Facebook en Twitter gemaak.
'n Vrou van Virginia in die VSA is haar werk kwyt nadat 'n foto van haar geneem is waar sy vir pres. Donald Trump se konvooi die middelvinger wys.
Juli Briskman (50) is deur 'n fotograaf wat saam met Trump se konvooi gereis het afgeneem terwyl sy vir die konvooi middelvinger gewys het. Die voorval het plaasgevind toe Trump en sy konvooi op 28 Oktober van sy gholfbaan in Sterling teruggekeer het.
"Hy het verbygery en my bloed het net begin kook…. Net 'n derde van Puerto Rico het krag. En ek dink toe … hy is al weer op die gholfbaan," het Briskman aan Huffington Post gesê.
Die foto is die volgende dag op Twitter geplaas waar dit soos 'n veldbrand versprei het. Briskman het die foto as haar profielfoto gebruik op Facebook en Twitter en haar werkgewer, Akima LLC, in kennis gestel van die herrie daaroor op sosiale media.
Die ma van twee is drie dae later afgedank. Volgens Akima LLC het Briskman hul beleid rakende sosiale media oortree en kon sy die maatskappy se reputasie skade aandoen. Akima het nie op navrae van Washington Post gereageer nie en Maandag hul webtuiste verwyder.
Briskman het intussen aan die publikasie gesê sy sal dit weer doen.
Die foto is deur Brendan Smialowski geneem vir AFP en Getty Images.
Kerk-skieter had geskiedenis van geweld
En Malema doen dit sommer in die Parlament met JM, en sit nog in die Parlament…
Sy kan bly wees dit was nie ou Supra van Noord-Wes nie.
Kyk, sy het guts, maar weereens, mens kan dink wat jy wil maar nie wys of sê wat jy wil nie.
kan grootmense so tekere gaan oor so nietigheid. Soos ek reeds gese het…. small things amuse a small mind. Hoeveel petrol word vermors om een persoon te vervoer, 'n hele konvooi. .
Sal dit nou nie ironies wees as Trump vir haar 'n werk gee net omdat sy haar demokratiese reg van vryheid van spraak beoefen het en haar werk haar daaroor afgedank het?